open-index/open-wikipedia-markdown huggingface dataset:
மா. கமலவேலன்

**மா. கமலவேலன்** திண்டுக்கல்லைச் சேர்ந்த தமிழ் எழுத்தாளர். இவர் இந்திய மத்திய அரசின் பாலசாகித்ய புரஸ்கார் விருதுக்குத் தேர்வு செய்யப்பட்டுள்ளார். 1961 ஆம் ஆண்டில் இருந்து சிறுவர் நூல்களை எழுதி வருகிறார். சிறுகதை, நாடகம், வாழ்க்கை வரலாறு ஆகிய துறைகளிலும் இவரது பங்களிப்பு உள்ளது. வானொலி, தொலைக்காட்சி நாடகங்கள், உரைச் சித்திரங்கள் வழங்கியுள்ளார்.

இவர் திண்டுக்கல் எம்.எஸ்.பி. சோலை நாடார் நினைவு மேல்நிலைப் பள்ளி ஆசிரியராகப் பணியாற்றி ஓய்வுபெற்றவர். இவருக்கு 1998ம் ஆண்டு மாநில அரசு நல்லாசிரியர் விருது வழங்கி உள்ளது. கண்ணன், அரும்பு கோகுலம், சிறுவர்மணி ஆகிய சிறுவர் இதழ்களில் குழந்தைகளுக்காக எழுதியுள்ளார்.

## விருதுகள்
*சாகித்ய அகாதெமி குழந்தைகள் இலக்கியத்துக்கான “பாலசாகித்ய புரஸ்கார் விருது” "அந்தோணியின் ஆட்டுக்குட்டி" என்ற சிறுவர் நூலுக்கு கிடைத்துள்ளது. இப்பரிசு பெற்ற முதல் தமிழ் எழுத்தாளர் மா.கமலவேலன்.
*கோவை லில்லிதேவ சிகாமணிவிருது,
*திருப்பூர் தமிழ்ச் சங்க விருது,
*தமிழ்நாடு கலை இலக்கியப்பெருமன்ற விருது
*அறிவொளி இயக்கத்தில் சிறந்த பணிக்காக மால்கம் ஆதிசேஷய்யா விருது

## மேற்கோள்கள்


பகுப்பு:தமிழக எழுத்தாளர்கள்
பகுப்பு:திண்டுக்கல் மாவட்ட மக்கள்
பகுப்பு:தமிழ் சிறுவர் இலக்கிய எழுத்தாளர்கள்
அணுவாற்றல் வழங்குவோர் குழுமம்

**அணுவாற்றல் வழங்குவோர் குழுமம்** (**Nuclear Suppliers Group - NSG**) அணிவாயுதப் பரவலை குறைககும் நோக்கத்துடன் இயங்கும் ஓர் பல நாடுகள் கொண்ட அமைப்பாகும். அணுவாயுதங்களை தயாரிக்கப் பயன்படும் பொருள்களின் ஏற்றுமதி மற்றும் மறுமாற்றலைக் கட்டுப்படுத்தியும் ஏற்கனவே உள்ள அணுப்பொருள்களை காப்பதையும் பயன்படுத்துவதையும்  மேம்படுத்தியும் இந்நோக்கத்தை நிறைவேற்றுகிறது.இந்தியா 1974ஆம் ஆண்டு முதல் அணு ஆயுதத்தை வெடித்த பிறகு உருவான இக்குழு ஆணு ஆயுதம் வைத்திருக்கும் நாடுகளுக்கு, அணுக்கருப் பரவாமை ஒப்பந்தம் (NPT)கையொப்பமிடாதவரை, அணுவாற்றலுக்குரிய பொருட்களையும் தொழில்நுட்பத்தையும் ஏற்றுமதி செய்வதை கட்டுப்படுத்துகிறது.

துவக்கத்தில் இக்குழுவில் ஏழு அங்கத்தினர்கள் இருந்தனர்: கனடா, மேற்கு செருமனி, பிரான்சு, யப்பான், உருசியா,  ஐக்கிய இராச்சியம் மற்றும் ஐக்கிய அமெரிக்கா. தற்போது 48 நாடுகள் இக்குழு அங்கத்தினர்களாக உள்ளனர்.

இந்திய அமெரிக்க குடிசார் அணுவாற்றல் உடன்பாட்டிற்கு வழிவகுக்கும் வகையில் அணுவாற்றல் வழங்குவோர் குழுமம் செப்டம்பர் 6, 2008 அன்று இந்தியாவிற்கு பிற நாடுகளிடமிருந்து அணுவாற்றல் தொடர்புடைய எரிபொருள் மற்றும் தொழில்நுட்ப வணிகத்திற்கு ஒப்புமை அளித்தது.  இதன்மூலம் அணுப்பரவாமை ஒப்பந்தத்தில் கையொப்பமிடாதும் அணுஆயுதம்  கொண்டிருந்தும் அணுவாற்றல் வணிகம் அனுமதிக்கப்படிருக்கும் முதல் நாடு  இந்தியாவாகும்.

## உறுப்பு நாடுகள்
தொடக்கத்தில் இக்குழுமத்தில் ஏழு நாடுகள் இருந்தன. 1976-77 இல் இக்குழுமம் 15 நாடுகள் கொண்டதாக விரிவுபடுத்தப்பட்டது. 1990 வரை மேலும் 12 நாடுகள் உறுப்பினர்களாயின. சோவியத் ஒன்றியம் மறைந்ததும் அதலிருந்த பல நாடுகளுக்கு எதிர்காலத்தில் உறுப்பினராகலாம் என்ற உறுதிப்பாட்டில் பார்வையாளர் தகுதி கொடுக்கப்பட்டது. 2004இல் சீனா உறுப்பினர் ஆனது.

 2016 ஆகத்து வரை இவ்வமைப்பில் (குழுமத்தில்) 48 நாடுகள் உறுப்பினர்களாக உள்ளன :

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## மேற்கோள்கள்



## வெளியிணைப்புகள்
* அணு ஆயுதப் பரவல் தடைச் சங்கத்தில் சேரும் முன்..﻿ 
* அணுவாற்றல் வழங்குவோர் குழுமம்- அலுவல்முறை வலைத்தளம்
* அணுவாற்றல் வழங்குவோர் குழுமம் வழிகாட்டல்கள் பாகம் 1 - தாண்டல் பட்டியல் 
* அணுவாற்றல் வழங்குவோர் குழுமம் வழிகாட்டல்கள் பாகம் 2 - இரட்டை பயன்பாடு 
* அணுவாற்றல் வழங்குவோர் குழுமம் இந்தியாவிற்கான வரைவு விலக்கல்

பகுப்பு:அணு ஆயுதங்கள்
டி. எம். நாயர்

டாக்டர் **தரவத் மாதவன் நாயர்** (ஜனவரி 15, 1868 - ஜூலை 17, 1919) நீதிக்கட்சியின் நிறுவனர்களுள் ஒருவராவார். இருபதாம் நூற்றாண்டின் முதல் காற்பகுதியில் சென்னை மாகாணத்தின் முக்கிய அரசியல் தலைவராக விளங்கிய இவர் தமது அரசியல் வாழ்க்கையை இந்திய தேசிய காங்கிரசு உறுப்பினராகத் தொடங்கினார். 1904 முதல் 1916 வரை சென்னை மாநகராட்சியின் உறுப்பினராகப் (திருவல்லிக்கேணி தொகுதி) பணியாற்றினார். சென்னை சட்டமன்றத்தின் உறுப்பினராகவும் பணியாற்றினார். 1916 இல் பிராமணரல்லாத சாதியினரின் நலனுக்காக குரல் கொடுக்க டாக்டர் தியாகராய செட்டியுடன் சேர்ந்து நீதிக்கட்சியைத் தொடங்கினார். 1919 இல் பிரித்தானிய அரசு இந்தியாவிற்கான அரசியல் சீர்திருத்தங்களை பரிந்துரைக்க மொண்டேகு-கெம்ஸ்ஃபோர்டு குழுவை ஏற்படுத்தியது. நீதிக்கட்சி சார்பில் அக்குழுவின் முன்தோன்றி பிராமணரல்லோருக்கு வகுப்புவாரி இட ஒதுக்கீடு வேண்டுமென நாயர் வாதிட்டார். இதற்காக லண்டன் சென்றிருந்த போது அங்கு உடல்நிலை மோசமாகி மரணமடைந்தார்.
டாக்டர் டி.எம்.நாயர் நீதிக்கட்சியின் மூளையாக விளங்கி 1868 ஆம் ஆண்டு ஜனவரி 15 ஆம் தேதி கேரள மாநிலம் கள்ளிக்கோட்டையில் பிறந்தார். டி.எம்.நாயரின் தந்தை சங்கரன் நாயர் புகழ்பெற்ற வழக்கறிஞராக இருந்து பிற்காலத்தில் மாவட்ட நீதிபதியாக பதவி வகித்தவர்.

## இளமைப்பருவம்
டாக்டர் டி.எம்.நாயர் தனது பள்ளிக்க்லவியை கேரளத்தில் முடித்த பின்பு உயர்கல்வி பெற சென்னை மாநிலக் கல்லூரியில் சேர்ந்தார். அறிவியலை விருப்பப்பாடமாக எடுத்துப் படித்த டி.எம்.நாயர் சென்னைப் பல்கலைக் கழகத்திலேயே முதல் மாணவனாக தேர்ச்சி பெற்றார். மெட்ரிகுலேசன் படித்த போது மூன்று ஆண்டுகளில் படிக்க வேண்டிய படிப்பை இரண்டு ஆண்டுகளில் முடித்தார். பள்ளிப்பருவத்திலேயே கூர்மையான அறிவும் கற்றுக் கொள்வதில் அதீத ஆர்வமும் அவருக்கு இருந்தது.

## மருத்துவப் படிப்பு
அறிவியல் ஆராய்ச்சிக்கு தகுதியான மாணவர் இவர் என்று அவருடைய பேராசிரியர்களால் பாராட்டப்பட்ட டாக்டர் டி.எம்.நாயர் சென்னை மருத்துவக் கல்லூரியில் சிறிது காலம் பயின்றார்.மேல்நாட்டில் மருத்துவப் படிப்பைத் தொடர எண்ணி இங்கிலாந்திலுள்ள எடின்பர்க் பல்கலைக்கழகத்தில் சேர்ந்து எம்.பி.சி.எம் பட்டம் பெற்றார்.

## அரசியல் பணி
மாணவப்பருவத்திலேயே அரசியல், பொதுப்பணி என செயல்பட்ட நாயர் அவர்களால் ஆங்கிலேயே ஆட்சியின் கீழ் இருந்த இந்தியாவில் மருத்துவ தொழிலை மட்டுமே செய்து கொண்டு பார்வையாளராக இருக்க முடியுமா? இந்திய மக்களின் விடுதலைக்காகவும் அரசியல் சுதந்திரம் பெற வேண்டியும் அரசியலில் இணைந்து கூட்டங்கள், மாநாடுகள் என பங்காற்றினார்.

## சட்டசபை பணி
சட்டசபைக்கு தேர்ந்தெடுக்கக்கூடிய வாய்ப்பு இருந்தபோதும் தேசிகாச்சாரியின் வறட்டுப் பிடிவாதத்தால் கிடைக்க வேண்டிய பதவியை உதறி விட்டார். அப்போது இழந்த சட்டமன்ற உறுப்பினர் பதவியை அதே மாநகராட்சியின் பிரதிநிதிக்கான தேர்தலில் வென்று 1912 ஆம் ஆண்டு சட்டமன்ற மேலவை உறுப்பினரானார்.

## திராவிட லெனின்
டாக்டர் டி.எம்.நாயர் ஒரு புரட்சி வீரர்;சுயமரியாதை வீரர்; அவரை ஒரு திராவிட லெனின் என்று அழைக்க வேண்டும் என்று பெரியார் அழைக்கிறார்.

## சான்றாதாரம்
திராவிட லெனின் டாக்டர் டி.எம்.நாயர் (நவம்பர் 20-2016).சுயமரியாதை பதிப்பகம்,தந்தை பெரியார் திராவிடர் கழகம்,உடுமலைப்பேட்டை-642 126.

## மேற்கோள்கள்
*
*

பகுப்பு:நீதிக்கட்சித் தலைவர்கள்
பகுப்பு:1868 பிறப்புகள்
பகுப்பு:1919 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:எடின்பரோ பல்கலைக்கழக முன்னாள் மாணவர்கள்
உட்பண்பாடு

சமூகவியல், மானிடவியல், பண்பாட்டியல் ஆகிய துறைகளில் **உட்பண்பாடு** என்பது பெரிய பண்பாடு ஒன்றின் பகுதியாக உள்ள ஒரு குழு ஆகும். இக் குழுக்களின் பண்பாடு அவை சார்ந்த பெரிய பண்பாட்டில் இருந்து வேறுபடுத்திப் பார்க்கக்கூடிய வகையில் இருக்கும். 

பகுப்பு:சமூகவியல்
பகுப்பு:மானிடவியல்
பகுப்பு:பண்பாடு
சென்னை மாநிலத்தில் இந்திய நாடாளுமன்றத் தேர்தல், 1952

இந்தியக் குடியரசின் முதல் **[[இந்திய நாடாளுமன்றம்|நாடாளுமன்றத் தேர்தல்]] [[சென்னை மாநிலம்|சென்னை மாநிலத்தில்]] 1952** ஆம் ஆண்டு ஜனவரி மாதம் நடைபெற்றது. 21 வயதுக்கு மேற்பட்டோர் அனைவருக்கும் வாக்குரிமை முறை அமலுக்கு வந்தபின் நடைபெற்ற முதல் தேர்தல் இதுவே. இந்திய தேசிய காங்கிரசு கட்சி 35 தொகுதிகளில் வென்று முதலிடத்தில் வந்தது. இத்தேர்தல் 1951 ஆம் ஆண்டே நடைபெற இருந்தது. ஆனால் நிர்வாகக் காரணங்களால் தள்ளி வைக்கப்பட்டு 1952 இல் நடைபெற்றது. எனவே இத்தேர்தல் சில ஆவணங்களில் "இந்திய நாடாளுமன்றத் தேர்தல், 1951" என்றும் குறிப்பிடப்படுகிறது. தேர்தலில் வெற்றி பெற்ற உறுப்பினர்களைக் கொண்டு முதலாவது மக்களவை கட்டமைக்கப்பட்டது.

## பின்புலம்

சென்னை மாநிலத்தில் மொத்தம் 63 நாடாளுமன்றத் தொகுதிகள் இருந்தன. அவற்றுள் 49 தலா ஒரு உறுப்பினரையும் மீதமுள்ள 13 தலா இரண்டு உறுப்பினர்களையும் தேர்ந்தெடுத்தன.

## முடிவுகள்

## இவற்றையும் பார்க்க
*இந்தியப் பொதுத் தேர்தல், 1951

## மேற்கோள்கள்

*Volume I, 1951 Indian general election, 1st Lok Sabha

பகுப்பு:1952 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
பகுப்பு:1952 நிகழ்வுகள்
பி. சி. ஸ்ரீராம்

**பி. சி. ஸ்ரீராம்** திரைப்பட ஒளிப்பதிவாளர், இயக்குநர் ஆவார். இவர், சென்னை திரைத்துறைப் பயிலகத்தின் மாணவர்களுள் ஒருவராவார். இவர் இயக்கிய 'குருதிப்புனல்' எனும் திரைப்படம், ஆஸ்கார் விருதிற்காக அதிகாரப்பூர்வமாக பரிந்துரைக்கப்பட்டது. இயக்குநர் மணிரத்னத்துடன் இணைந்து நாயகன், அலைபாயுதே, மௌன ராகம், அக்னி நட்சத்திரம் திரைப்படங்களில் பணியாற்றினார்.

## வாழ்க்கையும், கல்வியும்
இவரின்  பூர்வீகம் பாலக்காடு. பிறந்தது 1956 இல். படித்தது வளர்ந்தது சென்னையில். இவரின் பெற்றோர்: சந்திரமௌலி - சாந்தா. சென்னை திரைப்படக் கல்லூரியில் ஒளிப்பதிவாளருக்கான பயிற்சியை முடித்தார்.

## பணிமுறை
இவரது ஒன்பது வயதில் இவரின் தாத்தா பரிசளித்த 'பிரெளனி' கேமராவில் ஆரம்பித்தது இவரது ஒளிப்பதிவு. விளம்பரப் படங்கள், போஸ்டர்கள் என்று இவருக்கு பிடித்தமாதிரியாக இவருடைய திறமையை பயன்படுத்தி வருபவர்.

## ஒளிப்பதிவாளராக
பி. சி. ஸ்ரீராம் ஒளிப்பதிவு செய்த திரைப்படங்களின் பட்டியல்:

* யாவரும் நலம் - 2009
* வரலாறு - 2006
* கண்ட நாள் முதல் - 2005
* வானம் வசப்படும் - 2004
* குஷி - 2001
* அலைபாயுதே – 2000
* முகவரி - 2000
* காதலர் தினம்  - 1999
* முகம் - 1999
* குருதிப்புனல் - 1995
* மே மாதம் – 1994
* திருடா திருடா - 1993
* தேவர் மகன் - 1992
* மீரா - 1992
* கோபுர வாசலிலே - 1991
* கீதாஞ்சலி – 1989
* அபூர்வ சகோதரர்கள்- 1989
* அக்னி நட்சத்திரம் - 1988
* தூரத்து பச்சை - 1987
* நாயகன் - 1987
* மௌன ராகம் - 1986
* பூவே பூச்சூடவா - 1985
* மீண்டும் ஒரு காதல் கதை – 1984
* ஒரு வாரிசு உருவாகிறது - 1983
* நன்றி மீண்டும் வருக - 1982
* வா இந்தப் பக்கம் - 1982

தமிழ்த் திரையுலகின் முன்னணி ஒளிப்பதிவாளர்களான ஜீவா, கே. வி. ஆனந்த், கே. வி. குகன் ஆகியோர் பி. சி. ஸ்ரீராமிடம் உதவியாளர்களாக பணிபுரிந்துள்ளனர்.

## இயக்குநராக
* 1992ஆம் ஆண்டில் 'மீரா' எனும் தமிழ்த் திரைப்படத்தை முதன்முதலில் இயக்கினார்.
* தொடர்ந்து 'குருதிப்புனல்' எனும் திரைப்படம் (1995).
* ஒன்பது ஆண்டு இடைவெளிக்குப் பிறகு ‘வானம் வசப்படும்’ எனும் திரைப்படம் (2004)

## விருதுகள்
1988 ஆம் ஆண்டு - சிறந்த ஒளிப்பதிவிற்கான தேசிய திரைத்துறை விருது - 'நாயகன்' திரைப்படத்திற்காக

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
காஞ்சிப் புராணம்

**காஞ்சிப் புராணம்** காஞ்சித் தலத்தைச் சிறப்பித்துக் கூறும் புராண நூலாகும். இந்நூலாசிரியர் சிவஞான முனிவராவார். வடமொழியில் உள்ள காஞ்சிமான்மியங்களைக் கருவாகக் கொண்டு சிவஞானமுனிவர் விரிவாக இந்நூலினை எழுதியுள்ளார். இந்நூலிலுள்ள பாடல்களின் தொகை 2742 ஆகும். சேக்கிழாரின் பெரியபுராணம் போன்றே இப்புராணமும் தமிழில் புராணத்தின் பெருமையை உயர்த்தியுள்ளது.

இந்நூலில் காஞ்சியிலுள்ள எழுபதுக்கும் மேற்பட்ட தலங்களின் சிறப்புகள் கூறப்பட்டுள்ளன. சிவபெருமானே முழுமுதற்கடவுள் என்னும் கோட்பாட்டைக் குறிக்கும் இந்நூல் திருமாலின் பத்து அவதாரங்களையும், அவர் கோயில் கொண்ட இடங்களையும் குறிப்பிட்டுள்ளது. சைவசித்தாந்தக் கருத்துக்களை மிக எளிமையா முனிவர் பல இடங்களிற் சொல்லிச் செல்கின்றார். சிவஞானபோதத்திலுள்ளவாறே முப்பொருளுண்மையை அழகாகக் கூறப்பட்டுள்ளது. இப்புராணத்தின் தழுவக்குழைந்த படலம், இறைவி, இறைவனை வழிபடும் முறையைக் கூறுமுகமாகப் பூசனை முறைகளை முனிவர் விளக்கியுள்ளார். இறைவி வழிபடுங்கால் இறைவன் வெள்ளப்பெருக்கை ஏற்படுத்தத், தாம் தோற்றுவித்து வழிபடும் இறையுருவை வெள்ளம் அடித்துச் சென்று விடுமோ, என்னும் அச்சத்தால் அதனைக் தழுவிக்கொள்கிறாள். அதனால் வளைத்தழும்பும், முலைத்தழும்பும் பட இறைவன் குழைந்து காட்சி தருகின்றான்.

இப்புராணத்தின் இறுதிப் பகுதியில் மக்கள் பின் பற்ற வேண்டிய ஒழுக்கங்களும் பதிபுண்ணியம், பசுபுண்ணியம் என்ற இரண்டிலும் பதி புண்ணியம் எவ்வாறு சிறந்தது என்பதும் விளக்கப்படுகின்றது. மேலும் இப்பகுதியில் இறைவனின் உருவத்திருமேனிகள் இருபத்திநான்கின் இயல்புகள் அழகாக விளக்கப்பட்டுள்ளன. இந்நூலுக்குப் பழைய உரை ஒன்று உண்டு.

## ஆதாரங்கள்


## வெளி இணைப்புகள்
சிவஞான சுவாமிகள் அருளிச் செய்த காஞ்சிப் புராணம் tamilvu.org

பகுப்பு:இந்துத் தமிழ் இலக்கியங்கள்
பகுப்பு:சைவத் தமிழ் இலக்கியம்
காஞ்சி மகாத்மியம்

**காஞ்சி மகாத்மியம்** தெலுங்கு இலங்கியங்களில் ஒன்று. இதனை எழுதியவர் “தக்குபல்லி துக்கன” என்பவராவார். இவரது காலம் கி.பி. 1410க்கும் 1450க்கும் இடைப்பட்டதென்பர். இப்புராணத்திற் காஞ்சிபுரக் கோயில்கள் பற்றியும் அக்கோயில்களில் எழுந்தருளியிருக்கும் கடவுளர்கள் பற்றியும் கூறப்பட்டுள்ளது. இந்நூல் இன்று முழுமையாகக் கிடைக்கவில்லை. சில பாடல்கள் “பெதபாட்டி சக்கன” தொகுத்த பிரபந்த இரத்தினாகரம் என்னும் நூலில் இடம்பெற்றுள்ளது.

பகுப்பு:தெலுங்கு இலக்கியம்
அணுக்கரு உலை விபத்து இழப்பீடு சட்ட முன்வரைவு

**அணுக்கரு உலை விபத்திற்கான குடியியல் இழப்பீடு மசோதா** (**The Civil Liability for Nuclear Damage**)அல்லது அணுக்கரு உலை விபத்து இழப்பீடு மசோதா அமெரிக்க வணிகநிறுவனங்கள் இந்தியாவில் அணுக்கரு உலைகளை நிறுவ வழிவகுக்கும் வகையில் இந்திய அரசால் 2008 ஆண்டு கையொப்பமிட்ட இந்திய அமெரிக்க குடிசார் அணுவாற்றல் உடன்பாட்டிற்கிணங்க  நாடாளுமன்றத்தில் கொண்டுவந்துள்ள மசோதாவாகும். இந்தியாவில் அணுக்கரு உலைகள் அமைக்கும் அமெரிக்க வணிக நிறுவனங்கள் தங்கள் மாநிலங்களில் காப்பீடு பெற இந்த சட்டம் தேவையாகும். இந்த மசோதா சட்டமான பிறகு இந்தியா குடிசார் அணுக்கரு நிலையங்களில் விபத்து இழப்பீடு குறித்த பன்னாட்டு மரபு அங்கத்தினராகக் கருதப்படும்.அணு உலை விபத்து இழப்பீடு மசோதா, எதிர்கட்சியான பாரதிய ஜனதா கட்சியின் ஆதரவுடன் மக்களவையில் 26 செப்டம்பர் 2010 அன்று நிறைவேறியது.

அணுக்கரு உலை விபத்து இழப்பீடு மசோதா தொடர்பாக பாரதிய ஜனதா கட்சி மற்றும் இடதுசாரி கட்சிகள் கடும் எதிர்ப்பு எழுப்பி வந்தன. அதில் உள்ள சில முக்கிய அம்சங்களுக்கு கடும்  எதிர்ப்பு தெரிவித்து அவற்றை நீக்க வேண்டும் எனவும் வலியுறுத்தி  வந்தன. இதனால் மசோதாவை நிறைவேற்றுவதில் இழுபறி ஏற்பட்டது. இதையடுத்து மசோதாவை நிறைவேற்ற வழிசெய்யும் வகையில் அரசு மசோதாவில் 18 திருத்தங்களை மேற்கொண்டது.

முக்கியத் திருத்தமாக, அணு விபத்து ஏற்பட்டால், விபத்து இழப்பீடாக ரூ. 500  கோடியாக தரப்பட வேண்டும் என முன்பு மசோதாவில் குறப்பிடப்பட்டிருந்தது.  பின்னர் அது ரூ. 1500 கோடியாக அதிகரிக்கப்பட்டு மசோதா தாக்கல்  செய்யப்பட்டது. அணு தீண்டாமையிலிருந்து இந்தியா முழுமையாக விலகி வரவும்  உலகநாடுகளுடன் இந்தியா மிகவும் பெரிய அளவில் அணு வர்த்தகத்தில் ஈடுபடவும் இந்த மசோதா உதவும் என்று இந்தியப் பிரதமர் மன்மோகன் சிங் வாதிட்டார்.

இந்த மசோதாவின் அடுத்த கட்டமாக அணுவாற்றல் சட்டம் 1962 திருத்தப்பட்டு இந்திய அணுக்கரு மின்னாற்றல் உற்பத்தியில் தனியார்துறை பங்கேற்க அனுமதிக்கப்பட வேண்டும்.

## வெளியிணைப்புகள்
Highlights of the Civil Liability for Nuclear Damage Bill, 2010

Nuclear Power and Civil Liability

Bill as passed by Lok Sabha (Amendments marked on the original Bill) 

## மேற்கோள்கள்

பகுப்பு:அணு ஆயுதங்கள்
பகுப்பு:இந்தியாவில் சட்டம்
காரணாகமம்

**காரணாகமம்** வடமொழியில் எழுதப்பட்ட சைவாகமங்கள் இருபத்தெட்டில் நான்காவது. இதில் பூர்வ, உத்தர என்ற இரு பகுதிகள் உண்டு. பூர்வ பக்கத்தில் 147 படலங்கள் அமைந்துள்ளன. இதிலே தந்திரங்கைளப் பற்றியும் மந்திரங்களைப் பற்றியும் கூறப்பட்டுள்ளன. மூன்று முதல் நூற்றி ஒன்று வரையமைந்த பகுதிகள் கிரியை பற்றி விளக்குகின்றன. இதன் பதினெட்டாம் படலத்தில் எண்பத்தினான்கு செயல்கள் (கரணங்கள்) விளக்கப்பட்டுள்ளன.

## இவற்றையும் பார்க்கவும்
* காமிகாகமம்

பகுப்பு: ஆகமங்கள்
பகுப்பு:சைவ ஆகமங்கள்
அமெரிக்க முதற்குடிகளின் மொழிகள்

**அமெரிக்க முதற்குடிகளின் மொழிகள்** என்பவை வட அமெரிக்கா, தென் அமெரிக்கா கண்டங்களின் முதற் குடிமக்கள் பேசிய, பேசும் மொழிகள் ஆகும்.  பல மொழிக் குடும்பங்களும், நூற்றுக்கணக்கான மொழிகளும் இதில் அடங்கும். ஐரோப்பியரின் அமெரிக்க ஆக்கிரமிப்புக்கு பிறகு இனவழிப்பு, போர், நோய், வள இழப்பு என பல காரணங்களால் அமெரிக்க முதற்குடிமக்களின் தொகை பெரும் வீழ்ச்சி கண்டது.  இதனால் இவர்களின் பெரும்பான்மை மொழிகளும் பண்பாடும் அழிவு நிலையிலேயே இன்று உள்ளன.  எனினும் அங்கங்கே சில முதற்குடிமக்களின் சமூகங்கள் தமது மொழிகளையும் பண்பாட்டையும் அறிவையும் மீட்டெடுப்பதில், பேணுவதில் வளர்ப்பதில் வெற்றிகளைக் கண்டு வருகிறார்கள்.

## அதிக மக்கள் பேசும் மொழிகள்
### தென் அமெரிக்கா
* கெச்சா மொழி - 6-8 மில்லியன் மக்கள் (பெரு, பொலிவியா, எக்குவடோர்)
* பராகுவேயன் குவரனி மொழி - (Paraguayan Guaraní language) - 5 மில்லியன் மக்கள் - அர்சென்டீனா, பிரேசில்
* அய்மாரா மொழி- 2.25 மில்லியன் மக்கள் (பெரு, பொலிவியா, சிலி)
* K'iche' மொழி - 1 மில்லியன் மக்கள் - குவாத்தமாலா
* Yucatec Maya மொழி - 800 000 மக்கள் - குவாத்தமாலா
* Q'eqchi' மொழி - 500 000 மக்கள் - குவாத்தமாலா
* Papiamento மொழி - 	329 002 மக்கள்
* Wayuu மொழி - 305,000 மக்கள் - வெனசுவேலா, கொலம்பியா
* Mapudungun மொழி - 240,000 மக்கள் - சிலி, அசென்டீனா
* Miskito மொழி - 180 000
* Ticuna மொழி - 40,000 - பிரேசில்

### வட அமெரிக்கா
* நாகவற் மொழி - 1.45 மில்லியன் மக்கள் - (மெக்சிக்கோ)
* Otomi மொழி - 240,000 - மெக்சிக்கோ
* Totonacan மொழிகள - 250 000 மக்கள் - மெக்சிக்கோ
* நாவஹோ மொழி - 170 000 மக்கள் - ஐக்கிய அமெரிக்கா
* கிறீ மொழி - 117 000 மக்கள் - கனடா, ஐக்கிய அமெரிக்கா
* Ojibwe மொழி - 56,531  - கனடா, ஐக்கிய அமெரிக்கா
* இனுக்ரிருற் மொழி
* செரோக்கீ மொழி
* Lakota மொழி

## முழுமையான பட்டியல்

## புள்ளி விபரங்கள்
* கனடா http://www12.statcan.ca/census-recensement/2006/dp-pd/tbt/Rp-eng.cfm?LANG=E&APATH=3&DETAIL=0&DIM=0&FL=A&FREE=0&GC=0&GID=837928&GK=0&GRP=1&PID=89189&PRID=0&PTYPE=88971,97154&S=0&SHOWALL=0&SUB=0&Temporal=2006&THEME=70&VID=0&VNAMEE=&VNAMEF= 
* ஐக்கிய அமெரிக்கா http://www.yourdictionary.com/elr/natlang.html 
* இலத்தீன் அமெரிக்கா - http://www.ailla.utexas.org/site/la_langs.html 

## வெளி இணைப்புகள்
* Endangered Languages: Revitalizing Native American Languages
* Indigenous Languages in Latin America

பகுப்பு:அமெரிக்கப் பழங்குடி மொழிகள்
கெச்வா மொழிகள்

**கெச்வா** (ஆங்கிலம்: Quech·ua (kéchwə)
(பன்மை: கெச்வா Quech·ua அல்லது கெச்வாக்கள் Quech·uas) அல்லது கெச்சுவா Kech·ua (kéchwə)) அமெரிக்கா முதற்குடிமக்கள் மொழிகளில் பெரும்பாலான மக்களால் பேசப்படும் மொழிகள் ஆகும். சுமார் 6 - 8 மில்லியன் மக்கள் இந்த மொழிகளைப் பேசுகிறார்கள். கெச்சுவா மொழிக் குடும்பத்தில் பல்வேறு தனி மொழிகளும் வட்டார வழக்குகளும் காணப்படுகின்றன. பண்டைய இன்கா நாகரிகத்தின் மொழியான இது, இன்று பொலிவியா, பெரு, எக்குவடோர் ஆகிய நாடுகளில் அதிகாரபூர்வ அலுவல் மொழிகளில் ஒன்றும் ஆகும். இம்மொழி இலத்தீன் எழுத்துக்களை கொண்டே எழுதப்படுகிறது.

பகுப்பு:இன்கா நாகரிகம்
பகுப்பு:அமெரிக்கப் பழங்குடி மொழிகள்
நாகவற் மொழி

**நாகவாற் மொழி** (Nahuatl, [ˈnaː.watɬ]) ஒரு அமெரிக்க முதற்குடிமக்கள் மொழி. இந்த மொழி நடு அமெரிக்க நிலப்பரப்பில் சுமார் 1.5 மில்லியன் வரையான மக்களால் பேசப்படுகிறது. இதுவே அழடாக் நாகரிகத்தின் மொழியாகும்.
## குறிப்புகள்

பகுப்பு:அமெரிக்கப் பழங்குடி மொழிகள்
பகுப்பு:அசுரெக் நாகரிகம்
காம்போதி

**காம்போதி** கருநாடக இசையில் மிகப் பிரபலமான ஒரு இராகமாகும். இது 72 மேளகர்த்தா இராகங்களில் 28வது மேளமாகிய அரிகாம்போதி இராகத்தின் ஜன்னிய இராகமாகும். பண்டைய தமிழிசைப் பண்களில் **தக்கேசி** என்னும் பெயருடன் அழைக்கப்படுகிறது.

## இலக்கணம்
:ஆரோகணம் : ச ரி க ம ப த
:அவரோகணம் : நி த ப ம க ரி ச

ஆரோகணத்தில் ஆறு சுரங்களையும் அவரோகணத்தில் ஏழு சுரங்களையும் கொண்ட ஒரு சாடவ சம்பூரண இராமாகும். சட்ஜம், பஞ்சமத்தோடு, சதுச்ருதி ரிஷபம், அந்தர காந்தாரம், சுத்த மத்திமம், சதுச்ருதி தைவதம், கைசிகி நிஷாதம் ஆகிய இந்த ராகத்தின் சுரஸ்தானங்களாகும். ஆரோகணத்தில் நிஷாதம் வராமையினால் இது ஒர வர்ஜ இராகமாகிறது.

## மேற்கோள்கள்

## வெளியிணைப்புகள்
* Thiruvadi Charanam Kaampothy Raagam - சஞ்சய் சுப்ரமணியத்தின் வாய்ப்பாட்டுக் காணொலி

பகுப்பு:கருநாடக இசை
பகுப்பு:அரிகாம்போதியின் ஜன்னிய இராகங்கள்
சேர்ஜி பிரின்

**செர்ஜே மிகலாயோவிச் பிரின்** (*Sergey Brin*, பி. ஆகஸ்ட், 21 1973) கூகுள் தேடல் இயந்திரத்தின் நிறுவனர்களில் ஒருவர் ஆவார். இவரது *பேஜ் ரேங்கிங் அல்காரிதம்* ஆனது தேடலை மிக விரைவாகவும், சரியாகவும் கொடுக்க உதவுகிறது.
செர்ஜே பிரின் கூகுள் என்னும் நிறுவனத்தை லாரி பேஜ் என்பவருடன் இணைந்து தொடங்கினார்.

## இளமைக்காலம்

உருசிய நாட்டின் யூதப் பெற்றோருக்கு மகனாகப்  பிறந்தார்   இவருக்கு ஆறு அகவை ஆனபோது இவருடைய தாய் தந்தையுடன் செர்ஜே  மாசுகோவிலிருந்து அமெரிக்காவுக்குக் குடியேறினார். மேரிலாந்து பல்கலைக் கழகத்தில் கணக்கு மற்றும் கணினிக் கல்வி ஆகியவற்றில்  கல்வி பயின்று பட்டம் பெற்றார். பின்னர் ஸ்டான்போர்டு பல்கலைக் கழகத்தில் ஆய்வுப் படிப்பில் ஈடுபட்டார்.  அவ்வமயம் லாரி பேஜ் என்னும்  உடன் பயிலும் மாணவருடன் நட்பு ஏற்பட்டது.  இருவரும் இணைந்து 1998 ஆம்  ஆண்டில் உலகிலேயே மிகப் பெரிய தேடு பொறியான கூகுளை குடும்ப உறுப்பினர்கள் மற்றும் நண்பர்கள் அளித்த  பணத்தை முதலீடாகக் கொண்டு  தொடங்கினார்கள்.

## மேலும் பார்க்க
* கூகிள் வரலாறு
* லாரி பேஜ்

## மேற்கோள்கள்

பகுப்பு:1973 பிறப்புகள்
பகுப்பு:அமெரிக்கக் கணினியியலாளர்கள்
பகுப்பு:தொழிலதிபர்கள்
பகுப்பு:வாழும் மக்கள்
பகுப்பு:கணினி அறிவியல் முன்னோடிகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:21-ஆம் நூற்றாண்டு கண்டுபிடிப்பாளர்கள்
களவு மணம்

**களவு மணம்** அல்லது **காந்தருவ மணம்** இந்து  சமய அற நூல்களில் கூறப்பட்டுள்ள எண் வகை மணங்களுள் ஒன்று. காந்தருவ மணம் என்பது கருத்தொருமித்த ஆடவனும் பெண்ணும் தம்முள் இயைந்து கூடும் கூட்டமாகும். இவ்வகை மணம் பெரும்பாலும் களவொழுக்கமாகவே இருக்கும். பிரமம், தைவம், ஆருசம், பிராசாபத்தியம், ஆகரம், காந்தருவம், இராக்கதம், பைசாசம் ஆகிய எண் வகை விவாகங்களுள் முதலிற் கூறப்பட்ட பிரமம், தைவம், ஆருசம், பிராசாபத்தியம் என்னும் நான்கும் மேலானவை என்றும் ஆசுரம், காந்தருவம், இராக்கதம், பைசாசம் என்னும் நான்கும் கீழானவை என்றும் பொதுவாகப் பாகுபடுத்தப்படும்.

காந்தருவ விவாகத்திற்கு எடுத்துக்காட்டாக துஷ்யந்தன், சகுந்தலை திருமணத்தை குறிப்பிடலாம். இவர்கள் மணம் புரியும் போது துஷ்யந்தன் தன கணையாழியை அணிவித்தான்.   

## மேற்கோள்கள்

பகுப்பு:திருமணம்
பகுப்பு:இந்து திருமணம்
எரிக் ஷ்மிட்

**எரிக் எமர்சன் ஷ்மிட்** (*Eric. E. Schmidt*, பிறப்பு: ஏப்ரல் 27, 1955), ஓர் அமெரிக்க கணிபொறி பொறியாளர் ஆவார். இவர் பிரபல இணைய நிறுவனமான கூகுளின் நிருவாகத் தலைவர். ஷ்மிட், வாஷிங்க்டனில் பிறந்தார். பள்ளி படிப்பை விர்ஜினியாவின் யார்க்டவுன் பள்ளியில் முடித்தார். 1976ல் பிரின்ஸ்டன் பல்கலைக்கழகத்தில் மின்பொறியியல் இளநிலை படிப்பை முடித்து தனது மேற்படிப்பை 1979ல் பெர்க்லி காலிபோர்னியா பல்கலைக்கழகத்தில் முடித்தார்.

ஸ்டான்ஃபோர்ட் வர்த்தக கல்லூரியில் (Stanford Business School) சில ஆண்டுகள் பகுதி நேர பேராசிரியராக பணியாற்றி வந்தார்.

தற்பொழுது ஏதெர்டன், காலிபோர்னியாவில் வசித்து வருகிறார்.

## மேலும் பார்க்க
* கூகிள் வரலாறு

## மேற்கோள்கள்

பகுப்பு:அமெரிக்கர்கள்
பகுப்பு:அமெரிக்கக் கணினியியலாளர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
சந்தியா வந்தனம்

**சந்தியா வந்தனம்** சூரிய வழிபாட்டு முறைகளில் ஒன்றாகும். சூரியன் உதிக்கும் வேளையிலும், மறையும் வேளையிலும் காயத்ரி ஜெபத்துடன் சேர்த்து ஓதப்படுகிறது.

## செய்முறை
# காப்பு குறியிடுதல்.
# கணபதி தியானம்.
# மூச்சுப் பயிற்சி.
# தெளிந்த தீர்மானம்.
# மந்திரக் குளியல்.
# மந்திரத்தால் ஜபிக்கப்பட்ட நீரை உட்கொள்ளுதல்.
# மீண்டும் மந்திரக் குளியல்.
# அர்க்கியம் கொடுத்தல்.
# காலந்தவறிய குறை நீங்க மீண்டும் ஒரு அர்க்கியம்.
# தன்னுடையா ஆத்மா மற்றும் பரம்பொருள் ஒற்றுமையைச் சிந்தித்தல்.
# கோள்களையும், மாதங்களையும் திருப்பி செய்தல்.
# ஜபம் செய்வதற்குத் தெளிந்த தீர்மானம்.
# பிரணவ ஜபமும், மூச்சுப் பயிற்சியும்.
# காயத்ரி தேவியை எழுந்தருளக் கோருதல்.
# காயத்ரி ஜபம்.
# காயத்ரியை பூமியில் எழுந்தருளக் கோருதல்.
# சூரியனை எழுந்தருளக் கோருதல்.
# எல்லா தேவதைகளுக்கும் வணக்கம்.
# திசைகளுக்கு வணக்கம்.
# யமனுக்கு வணக்கம்.
# சிவன்-விஷ்ணு வணக்கம்.
# சூரிய வணக்கம்.
# பரம்பொருளுக்கு சமர்ப்பித்தல்.
# காப்பு.

## இதனையும் காண்க
* காயத்ரி மந்திரம்
## மேற்கோள்கள்

## வெளி இணைப்புகள்
* சந்தியா வந்தனம்

## உசாத்துணை நூல்கள்
* ஸந்தியாவந்தனம். மூன்றாம் பதிப்பு. இராமகிருஷ்ண மடம். மயிலாப்பூர். 1962

பகுப்பு:இந்து சமய வழிபாடுகள்
திருக்கடையூர்

**திருக்கடையூர்** (திருக்கடவூர்) (ஆங்கிலம்:Thirukadaiyur), இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில்  தரங்கம்பாடி வட்டத்தில் இருக்கும் ஒரு கிராமம் ஆகும். திருக்கடையூர் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது. பிறகு திருக்கடையூர் நகரம் நாகப்பட்டிணம் மாவட்டத்தில் ஒரு பகுதியாக இருந்தது. இப்போது திருக்கடையூர் நகரம் மயிலாடுதுறை மாவட்டத்தில் ஒரு பகுதியாக இருக்கிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5,533 மக்கள் இங்கு வசிக்கின்றார்கள்.  இவர்களில் 2,757 ஆண்கள், 2,776 பெண்கள் ஆவார்கள். திருக்கடையூர் மக்களின் சராசரி கல்வியறிவு 78.71% ஆகும்.

## சிறப்பு
மயிலாடுதுறை - காரைக்கால் சாலை மார்க்கத்தில் மயிலாடுதுறையில் இருந்து 21.4 கி.மி. தூரத்தில், காரைக்காலில் இருந்து 21.7 கி.மீ. தூரத்தில் திருக்கடையூர் இருக்கிறது. சீர்காழியில் இருந்து சுமார் 23 கி.மி. தொலைவில் சீர்காழி - காரைக்கால் சாலை வழியில் இவ்வூரில் உள்ள அமிர்தகடேஸ்வரர் கோயில் புகழ்பெற்ற சைவத்தலமாகும்.

## மேற்கோள்கள்


பகுப்பு:மயிலாடுதுறை மாவட்டத்திலுள்ள கிராமங்கள்
சினாபுங்

**சினாபுங்** (*Sinabung*, இந்தோனேசியம்: *Gunung Sinabung*) என்பது இந்தோனேசியாவின் சுமாத்திராப் பகுதியில் அமைந்துள்ள ஒரு சுழல்வடிவ எரிமலை ஆகும். மெதான் என்ற சுமாத்திராவின் முக்கிய நகரத்தில் இருந்து தென்மேற்கே 60 கி.மீ. தூரத்தில் அமைந்துள்ளது. இந்த எரிமலை வெடித்ததற்கான ஆதாரபூர்வமான தகவல்கள் இது முதற்தடவையாக 2010, ஆகத்து 29 இல் வெடிக்கும் வரை பதியப்பட்டிருக்கவில்லை.

## 2010 வெடிப்பு
thumb|150px|left|1914-1919 காலப்பகுதியில் சினாபுங் பலை
இந்த எரிமலை 1600 ஆம் ஆண்டில் இருந்து சீற்றமடையாமல் இருந்து வந்துள்ளது. முதற்தடவையாக இது 2010 ஆகத்து 29 அதிகாலையில் உள்ளூர் நேரப்படி 00:06 மணிக்கு வெடிக்க ஆரம்பித்தது. 1.5 கி.மீ. உயரத்திற்கு இதன் தூசுகள் வீசப்பட்டன. குழம்புகள் எரிமலைவாயில் வீழ்ந்தன.

2010 செப்டம்பர் 3 வெள்ளிக்கிழமை மேலும் இரண்டு வெடிப்புகள் நிகழ்ந்தன. 3 கி.மீ. உயரத்திற்கு தூசுகள் கிளம்பின. செப்டம்பர் 7 இல் மீண்டும் வெடித்தது. இதன் சீற்றம் அதிகமானதாக இருந்தது.

## 2013 வெடிப்பு
2013 செப்டம்பர் 15 ஞாயிற்றுக்கிழமை பிற்பகல் 3:00 மணிக்கு சினாபுங் மீண்டும் வெடித்தது. 3,700 பேர் இருப்பிடங்களை விட்டு நகர்ந்தனர். மீண்டும் 2013 நவம்பர் 5 இல் வெடித்ததில், வானில் 7-கி.மீ. தூரத்திற்கு தூசுகள் கிளம்பின.

## 2014 வெடிப்பு
2014 சனவரி 4 இல் மீண்டும் வெடித்தது. 4,000-மீட்டர் உயரத்திற்கு தூசுகள் கிளம்பின. 2014 பெப்ரவரி 1 இல் மீண்டும் வெடித்தது. 14 பேர் கொல்லப்பட்டதாக அறிவிக்கப்பட்டது. இறந்தவர்களில் பெரும்பாலானோர் உயர்பள்ளி மாணவர்கள். இவர்கள் எரிமலையைக் காண வந்திருந்தனர்..

## மேற்கோள்கள்
 

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
திமிலைத்துமிலன்

**திமிலைத்துமிலன்** (சின்னயா கிருஷ்ணபிள்ளை) ஈழத்துத் தமிழ் எழுத்தாளர். மூத்த கவிஞர். சிறந்த சிறுகதை, புதின எழுத்தாளர், ஓவியர், ஆய்வாளர், நாடகாசிரியர். இவர் மட்டக்களப்பு ஆசிரிய கலாசாலையில் பயிற்சி பெற்றுப் பட்டம் பெற்று அங்கேயே நீண்ட காலம் விரிவுரையாளராகக் கடமையாற்றி ஓய்வுபெற்றவர். இதுவரை 15 நூல்களை வெளியிட்டுள்ளார்.

## குடும்பவிபரம்
இலங்கையில் மட்டக்களப்பில் திமிலைத்தீவில் பிறந்தவர். இவர் காலஞ்சென்ற கவிஞர்களான திமிலை மகாலிங்கம், திமிலைக் கண்ணன் ஆகியோரின் சகோதரர். திமிலைத் துமிலன் திமிலைத்தீவு புதூர் அரசினல் பள்ளிக்கூடத்தில் ஆசிரியராகப் பணியாற்றியவர்.

## விருதுகளும் பட்டங்களும்
இவரது கவித் திறனுக்காக இவர் பல பட்டங்களையும், விருதுகளையும் பெற்றுள்ளார். கவிமணி, கவியரசு, தமிழ் ஒளி, கவிதல பாஸ்கரன், கலாபூஷணம் ஆளுநர் விருது, கலைக்கழக விருது என்பன அவற்றுட் சிலவாகும். இவரது *வழி தவறியவள்* என்ற கவிதை சென்னை குழந்தை எழுத்தாளர் சங்கம் 1959 இல் நடத்திய குழந்தைக் கவிதைப் போட்டியில் முதற் பரிசு பெற்றது. ஆனந்த விகடன் நடத்திய கவிதைப் போட்டியில் முதற் பரிசு பெற்றுள்ளார். இலங்கையில் நடைபெற்ற பல கவிதைப் போட்டிகளில் பல பரிசுகளைப் பெற்றுள்ளார். இவரது கவித்துறை ஆற்றலுக்காக 2009 இல் கிழக்குப் பல்கலைக்கழகம்  இவருக்கு இலக்கிய கலாநிதிப் பட்டம் வழங்கிக் கெளரவித்தது. கனடியத் தமிழ் எழுத்தாளர் ஒன்றியம் 2009 நவம்பர் 9 இல் நிகழ்த்திய இவரது பவள விழாவிலே இவருக்கு செந்தமிழ்க் கவிமாமணி பட்டம் வழங்கிக் கெளரவித்தது.

## ஓவியம்
இவர் ஈழத்துச் சஞ்சிகைகள் பலவற்றில் ‘கிருஷ்ணா’ என்ற பெயரில் எண்ணற்ற ஓவியங்களை வரைந்துள்ளார். வீரகேசரியில் 1950களில் தாரா என் தங்கை என்ற கவிதைச் சித்திரத் தொடர்கதையை வரைந்துள்ளார். கண்ணாடியில் இவர் வரைந்த ஓவியங்களைக் கொண்ட கண்காட்சி ஒன்று மட்டக்களப்பு ஆசிரிய கலாசாலையில் நடைபெற்றது.

## புனைபெயர்கள்
## வெளிவந்த நூல்கள்
* நீரர மகளிர்
* கொய்யாக்கனிகள்
* நெஞ்சம் மலராதோ?
* அழகுமுல்லை
* மஞ்சுநீ மழைமுகில் அல்ல
* எல்லம் எங்கள் தாயகம்
* முத்தொள்ளாயிரம்
* அணில்வால்
* யாப்பும் அணியும்
* தமிழ் இலக்கியம் கற்பித்தல்
* திமிலைத்துமிலன் கவிதைகள் - காதல்
* திமிலைத்துமிலன் கவிதைகள் - சமூகம்
* பாவலர் ஆகலாம்
* கருமணியிற் பாவாய்
* ஈழத்துக் கல்விமரபில் எண்ணெய்ச் சிந்து

## மேடையேற்றிய நாடகங்கள்
* முத்தொள்ளாயிரம்
* ஈடிபஸ்

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் ஆசிரியர்கள்
பகுப்பு:ஈழத்து ஓவியர்கள்
டாக்டர் சாகிர் உசேன் கல்லூரி

**சாகிர் உசேன் கல்லூரி** சிவகங்கை மாவட்டம் இளையாங்குடியில் அமைந்துள்ள ஒரு அரசு உதவி பெறும் கல்லூரி ஆகும்.

## தொடக்க வரலாறு
இளையாங்குடிக்கு ஒரு கல்லூரி அவசியம் வேண்டும் என்ற‌ எண்ணத்தினால் ஊர் நல தொண்டர்கள், கல்லூரி ஒன்று கட்ட அரசாங்க அனுமதி பெற்றிருந்தனர். எனினும், இப்பணியை ஊரார்களால் நிறைவு செய்ய முடியாமல் போயிற்று. பல உள்ளூர் ,வெளியூர் செல்வந்தர்களிடம் ஊர் பிரமுகர்கள் ஒன்று கூடி அணுகியும் ஒருவரும் முன் வரவில்லை. விதிக்கப்பட்ட கால கெடுவுக்குள் அதை செயல் படுத்தாவிட்டால் கல்லூரி அமையும் அமைக்கும் வாய்ப்பு மற்ற ஊர்களுக்கு மாற்றி விடப்பட்டு விடும் என இக்கட்டான சூழ்நிலை உருவானது. 

இந்நிலையில், கல்லூரி தொடங்க இடத்துடன் கட்டிடமும் கட்டித்தருகிறேன் என்று ஹாஜி வாஞ்ஜூர் பீர் முஹம்மது முன் வந்து ஆரம்ப கட்டிடம் கட்ட, நிலம் வாங்கி, தானமாக‌ எழுதிக் கொடுத்தார். ஏப்ரல் 28 ல் அன்றைய மாநில கவர்னர் மேன்மை தங்கிய சர்தார் உஜ்ஜல் சிங் கல்லூரிக்காக அடிக்கல் நாட்டினார். ஹாஜி வாஞ்ஜூர் பீர் முஹம்மது இளையாங்குடி சாகிர் உசேன் கல்லூரியின் ஸ்தாப‌க‌ தாளாள‌ராக‌ப் (Founder Correspondant) பொறுப்பேற்றதுடன், ஹாஜி வி. எம். பீர் முஹம்மது குடும்பத்தார் கட்டிடம் என்று தன் குடும்ப பெயரில் ஒரு கட்டிடத்தைத் தன் சொந்த செலவில் கட்டிக் கொடுத்தார். 

1970 ஜூலை 5 ல் காயிதே மில்லத்  இஸ்மாயில் சாஹிப் அக்கட்டிடத்தைத் திறந்து வைத்தார். அன்றைய கல்வி அமைச்சர்இரா. நெடுஞ்செழியன்  இளையாங்குடி டாகடர் சாகிர் உசேன் கல்லூரியைத் தொடங்கிவைத்தார்.

## வெளியிணைப்புகள்
*கல்லூரி இணையதளம்
 

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
யுவான் ஷிக்காய்

**யுவான் ஷிகாய்** (; (16 செப்டம்பர் 1859 &ndash;  6 ஜூன் 1916) ஒரு முக்கியமான சீனப் படை தளபதி மற்றும் அரசியல்வாதி ஆவார். சீனாவின் சிங் வம்சத்தின் கடைசிப் பேரரசர் பூ யி தனது பதவியைத் துறந்த நிகழ்வில் இவரது பங்கு குறிப்பிடத்தக்கது. அதன் பின்னர் 1912-15 காலகட்டத்தில் சீனக் குடியரசின் ஜனாதிபதியாக பணியாற்றினார். 1915-16 இல் சீனப் பேரரசை மீண்டும் உருவாக்க முயற்சிகள் மேற்கொண்டு தன்னைத் தானே "பெரும் சீன பேரரசர்" என முடிசூட்டிக்கொண்டார். ஆனால் அவரது முயற்சி தோல்வியடைந்து மார்ச் 22, 1916 இல் முடி துறந்தார்.

## மேற்கோள்கள்

பகுப்பு:சீன வரலாறு
பகுப்பு:1859 பிறப்புகள்
பகுப்பு:1916 இறப்புகள்
சி. நடேசன்

டாக்டர் **சி. நடேச முதலியார்** (1875-1937) நீதிக்கட்சியின் நிறுவனர் ஆவார். சென்னை நகரத்தில் திருவல்லிக்கேணி, பொன்னேரியில் பிறந்தார். இவர் சென்னை மாநிலக் கல்லூரியிலும், சென்னை மருத்துவக்கல்லூரியிலும் படித்து டாக்டர் பட்டம் பெற்றார்.

இவர் பிராமணரல்லாத வகுப்பினரின் நலனுக்காக குரல் கொடுக்க 1912 இல் ஐக்கிய சென்னை இயக்கம் (ஆங்கிலம்:Madras United League) என்ற அமைப்பை உருவாக்கினார். பின்னர் இவ்வியக்கம் சென்னை திராவிடர் சங்கம் (ஆங்கிலம்:Madras Dravidian Association) என்று பெயர் மாற்றம் செய்யப்பட்டது. அரசியலில் பங்கேற்காமல் 1914 இல் சென்னையில் பிராமணரல்லாத மாணவர்களுக்காக ஒரு விடுதியை துவக்கினார். முதலியார் 1916 இல் அரசியல் போட்டியாளர்களாக இருந்த தியாகராய செட்டியையும் டாக்டர் டி. எம். நாயரையும் ஒருங்கிணைந்து செயல்பட வைத்தார். இதனால் ”தென்னிந்திய நல வாரியம்” எனப்படும் நீதிக்கட்சி உருவானது; முதலியாரும் அதன் முன்னணி தலைவர்களுள் ஒருவரானார்.

1921 இல் சென்னை மாகாணத்தில் திரு. வி. கலியாணசுந்தரனார் தலைமையில் நடைபெற்ற பங்கிங்காம் கர்நாடிக் ஆலை வேலைநிறுத்தத்தை (புளியந்தோப்பு கலவரங்கள்) முடிவுக்கு கொண்டுவந்ததில் இவருக்கும் தியாகராய செட்டிக்கும் பெரும்பங்கு உண்டு. நடேச முதலியார் 1923 ஆம் ஆண்டு நடைபெற்ற தேர்தலில் வெற்றி பெற்று சென்னை சட்டமன்ற உறுப்பினரானார். ஆனால் நீதிக்கட்சி முதல்வர் பனகல் அரசருடன் ஏற்பட்ட கருத்து வேறுபாட்டால் சிறிது காலம் சுப்பராயனின் ஆதரவாளராக இருந்தார். நீதிக்கட்சி பிராமணரல்லாதோர் நலனுக்காக தொடங்கப்பட்டிருந்தாலும் கட்சியில் பிராமணர்களை அனுமதிக்க வேண்டும் என்று நடேச முதலியார் கருதினார். இதற்காக 1929 இல் நீதிக்கட்சி மாநாட்டில் அவர் கொண்டு வந்த தீர்மானம் தோற்கடிக்கப்பட்டது (பின்னர் 1934 முதல் பிராமணர்கள் உறுப்பினர்களாக இருந்த தடை நீக்கப்பட்டது). 1937 வரை சென்னை சட்டமன்றத்தின் உறுப்பினராக இருந்த நடேச முதலியார் பெப்ரவரி 1937 இல் மரணமடைந்தார்.

## மேற்கோள்கள்

* 
*
*
## வெளி இணைப்புகள்
*  DR. சி. நடேசனார் வரலாறு  - காணொலி 

பகுப்பு:நீதிக்கட்சித் தலைவர்கள்
பகுப்பு:1875 பிறப்புகள்
பகுப்பு:1937 இறப்புகள்
சகலகலாவல்லி மாலை

**சகலகலாவல்லி மாலை** குமரகுருபர சுவாமிகள் கலைமகளை வேண்டிய தமிழில் பாடிய பாமாலை ஆகும். குமரகுருபர சுவாமிகள் தனது ஞான தேசிகரான தருமபுர ஆதீன நான்காவது குருமுதல்வராக விளங்கிய ஸ்ரீமாசிலாமணி தேசிகரிடத்து விடைபெற்று காசிக்குச் சென்றார். அப்பொழுது தில்லி பாதுஷாவாக விளங்கிய முகம்மதிய மன்னனை வாதிலே வெல்லக் கருதி அம்மன்னனது மொழியாகிய இந்துஸ்தானியை அறிந்து கொள்வதற்காக சகலகலாவல்லி மாலை என்னும் பாமாலையைப் பாடினார்.

அழகிய தமிழ் மொழியில் பாடப்பட்ட சகலகலாவல்லி மாலை வெண்டாமரைக்... எனும் பாடலில் தொடங்கி மண்கண்ட வெண்குடை.. எனும் இறுதிப் பாடலில் முடிகிறது. இதில் பத்துப் பாடல்கள் அடங்குகின்றன. ஈழத்தில் நவராத்திரி காலங்களில் ஒன்பது நாளும் சகலகலாவல்லி மாலை சைவ மக்களால் பாடப்பட்டு வருகின்றது.

## வெளியிணைப்புகள்
* சகலகலாவல்லி மாலை 

பகுப்பு:தமிழ் இலக்கியம்
சங்கடகர கணபதி

**சங்கடகர கணபதி** விநாயகரின் முப்பத்து இரண்டு திருவுருவங்களில் 32வது திருவுருவம் ஆகும். இம்மூர்த்தி இளஞ்சூரியன் போன்ற வண்ணத்துடன், இடது பாகத் தொடையில் அம்மையை உடையவர். அம்மை பசிய மேனியவளாக, நீலப் பூவை ஏந்திய இருப்பாள். வலது கையில் அங்குசம் வரதம் உடையவர். இடது கையில் பாசம், பாயசபாத்திரம் ஏந்தியவர். செந்தாமரைப் பீடத்தில் நிற்பவர். நீலநிறமான ஆடையணிந்தவர்.

பகுப்பு:32 விநாயகர் திருவுருவங்கள்
பகுப்பு:விரிவாக்கம் தேவைப்படுகின்ற கட்டுரைகள்
சங்கடகர சதுர்த்தி விரதம்

**சங்கடகர சதுர்த்தி விரதம்** இந்து மக்களினால் கடைப்பிடிக்கப்படும் விநாயக விரதங்களுள் ஒன்று. மாதந்தோறும் வளர்பிறையில் வரும் சதுர்த்தித் திதியில் இவ்விரதம் கடைபிடிக்கப்படும்.  இந்நாளில்  பகல் பொழுதும் உண்ணாநோம்பிருந்து மாலையில் விநாயகரை பூசை செய்து உடன் சந்திரனையும் தரிசித்தல் செய்ய வேண்டும். இறுதியாக விநாயகருக்குப் பிடித்த இனிப்பினை உண்டு விரதத்தினை முடிக்க வேண்டும். 

மாசி மாதம் தேய்பிறையில் செவ்வாய்க்கிழமையோடு வரும் சதுர்த்தி திதியில் துவங்கி விதிப்படி ஓராண்டு கடைபிடித்தால் எல்லாத் துன்பங்களும் நீங்கப்பெற்று செல்வம், செல்வாக்கு கல்வி முதலிய எல்லா இன்பங்களையும் எய்தலாம் என்பது நம்பிக்கையாகும்.

## தொன்மம்
இவ்விரதத்தை கிருதவீரியன் மேற்கொண்டு கார்த்தவீரியன் என்ற  வீரனைப் பிள்ளையாகப் பெற்று பேரரசை எய்தினான். சந்திரன் இந்நோன்பைப் பூண்டு தனது சயரோகம் நீங்கப்பெற்றான். புருசுண்டி என்னும் முனிவர் கடைபிடித்து தன் பிதுர்தேவதைகளைச் சுவர்க்கத்திற்கு அனுப்பினார். இன்றும் கடன்தொல்லை, நோய், பகை உடையவர்கள் இந்த நோன்பைப் பூண்டு அவை நீங்கப் பெற்று இன்பம் எய்தி வருகின்றனர்.

இவ்விரதத்தை முதன் முதலிற் செவ்வாய் கடைபிடித்து பேறுபெற்றான். அதனால் இதனை அங்காரக சதுர்த்தி எனவும் அழைப்பர்.

## இவற்றையும் காண்க
ஆதித்ய விரதம்

## ஆதாரங்கள்


## வெளி இணைப்புகள்

பகுப்பு: விநாயக விரதங்கள்
கேசரி யோகம் (சோதிடம்)

**கேசரி யோகம்** தனி ஒருவரின் சாதகக் குறிப்பில் காணப்படும் நன்மைதரும் யோகமாகும்.  ஒருவரின் சாதகக் குறிப்பில் சந்திரன் நின்ற இராசியிலாயினும், அதற்கு 4, 7, 10 ஆகிய இடங்களில் வியாழன் இருந்தால் கேசரி யோகமாகும். இதன் பலன் வித்தியாவேகம், தருமத்தில் விருப்பம் என்பனவாகும். 1, 4, 7, 10 ஆகிய இடங்கள் சந்திரனுக்கும் வியாழனுக்கும் நன்மை பயக்கும் இடங்களாக இருந்தால் விசேட யோக பலன் உண்டாகும். இந்த யோக பலத்தினால் மற்றைய கிரகங்களிள் குரூரஸ்தானங்களில் இருந்து செய்யுந் தோஷங்கள் நிவாரணமாகும்.

வருச்சி கேந்திரத்தில் மன்னவன் நிற்க 
அரசன்தன் கேந்திரத்தில் அம்புலிதானும் நிற்க
விரவு மற்றிடத்தின் மற்றோர் மேவிய தோஷம் 
யானை ஒரு சிங்கம் கண்டவாறு ஓடுமாம் - கஜ கேசரி யோகம்.

## உசாத்துணை
* ஜாதக பாஸ்கரன்
## மேற்கோள்

பகுப்பு:யோகங்கள்
திருச்சுழி

**திருச்சுழி** (ஆங்கிலம் : Tiruchuli) இந்தியாவின்,  தமிழ்நாடு மாநிலத்தின்  விருதுநகர் மாவட்டம்,  திருச்சுழி வட்ட தலைநகர் ஆகும். இது திருச்சுழி ஊராட்சியில் உள்ளது. இவ்வூர்  இராமநாதபுரம் மக்களவைத் தொகுதியைச் சேர்ந்தது. திருச்சுழி  அண்மைக் காலத்தில் அமைக்கப்பட்ட ஒரு சட்டமன்ற தொகுதியாகும். திருச்சுழி நகரம் முந்தைய மதுரை மாவட்டத்தில் ஒரு பகுதியாக இருந்தது.

இந்த ஊர் அருப்புக்கோட்டைக்கு கிழக்கே 15 கிலோமீட்டர் தூரத்தில் அமைந்துள்ளது. இந்த ஊர், இரமண மகரிசி அவதரித்த புண்ணியதலமாகும். இங்குள்ள திருச்சுழி திருமேனிநாதர் கோயில்  சிவாலயம், தென்னிந்தியாவில் உள்ள பழம்பெரும் கோயில்களில் ஒன்று. ரமண மகரிசி ஆசிரமம் ஒன்றும் இந்தக் கிராமத்தில் உள்ளது.

ODAM (Organisation of Development Action and Maintenance) எனப்பெயர் கொண்ட தன்னார்வ அமைப்பு, திருச்சுழியிலிருந்து செயல்பட்டு வருகிறது.  இந்த அமைப்பு, மகளிர் சுயஉதவி குழுக்களை நிர்ணயித்து சேவை புரிகிறது. மேலும் ஊருக்கு வெளியே 7 கிலோமீட்டர் தூரத்தில் 'உயிரி எரிபொருள்' மையத்தை  இந்த அமைப்பு நிறுவியுள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7688 மக்கள் இங்கு வசிக்கின்றார்கள்.  இவர்களில் 3871 ஆண்கள், 3817 பெண்கள் ஆவார்கள். 1827 வீடுகளும் உள்ளன.

## மேற்கோள்கள்


## வெளி இணைப்புகள்
* விக்கிமேப்பியாவில் திருச்சுழி அமைவிடம்

பகுப்பு:விருதுநகர் மாவட்டத்திலுள்ள கிராமங்கள்
காவடிச் சிந்து

**காவடிச் சிந்து** இசைப் பாவகைளில் ஒன்றாகிய சிந்துப் பாவகை வடிவங்களில் ஒன்று. கலம்பக உறுப்பாக வரும் சிந்து வேறு. 

**சிந்து** என்பது இசைத்தமிழ் பாகுபாடுகளில் ஒன்றாகும். அஃது ஐந்து இசை உறுப்புகளால் ஆன யாப்பு. 
* எடுப்பு (பல்லவி) - 1 
* தொடுப்பு (அநுபல்லவி) - 1
* உறுப்பு (சரணம்) - 3 
என்று 5 உறுப்புகளைக் கொண்டது ‘சிந்து’ பாடல். (அது பல்லவி, அநுபல்லவி, மூன்று கண்ணிகள் அடங்கிய சரணம் ஆகும்.) 

**காவடிச் சிந்து** பல்லவியும் அநுபல்லவியும் இன்றிச் சரணங்களுக்குரிய கண்ணிகளை மாத்திரம் பெற்று வரும். அண்ணாமலை ரெட்டியார் காவடிச் சிந்து என்னும் சிற்றிலக்கியத்தில் பலராலும் போற்றப்படும் நூலாகும்.

இது காவடி ஆட்டத்திற்குப் பாடப்படும் இசைப் பாவகையாகும். தமிழ் நாட்டிலே பண்டைக்காலம் தொடக்கம் பேணப்பட்டு வரும் ஒரு நாட்டார் வழக்கிலுள்ள இசை மரபே காவடிச் சிந்து எனலாம். முற்காலத்திலே முருகப் பெருமானின் வழிபாட்டிற்காகப் பால் எடுத்து வருபவர்கள் ஆடல் பாடல்களுடன் ஆலயங்களை நோக்கிச் செல்வது வழக்கம். அப்படிச் செல்லும் பொழுது அவர்களின் ஆட்டத்திற்குப் பாடப்படும் பாடல் வகைகளிலிருந்து இக்காவடிச் சிந்து என்ற பாவடிவம் தோன்றி உருவாகியது.

சென்னிக்குளம் அண்ணாமலை ரெட்டியார் காவடிச் சிந்தை முதன் முதலில் அறிமுகப்படுத்தினார்.

## காவடிச்சிந்து நூல்
* அண்ணாமலை ரெட்டியார் காவடிச்சிந்து

பகுப்பு:தமிழர் நாட்டுப்புற இசை
பகுப்பு:19 ஆம் நூற்றாண்டுத் தமிழ் நூல்கள்
சகட யோகம் (சோதிடம்)

**சகட யோகம்** ஒருவரின் சாதகத்தில் காணப்படும் தீமைதரும் யோகமாகும். ஒருவரின் சாதகத்தில் குருவுக்கு 6, 8, 12 ஆகிய இடங்களில் சந்திரன் காணப்படின் அச்சாதகர் சகடயோகத்தின் சுப அசுப பலன்களை அனுபவிப்பர்.

சகட யோகம் சம்பந்தமாகக் குறிப்பிடப்பட்ட தோஷ நிவர்த்திகள் காணப்படாதவிடத்து, சகட யோகம் பொருந்திய சாதகர் பல தீய பலன்களுக்கு உள்ளாவர். வண்டியின் சக்கரம் போல மேல் கீழாகவும், கீழ் மேலாகவும் மாறிவரும் நிலைமையினை வாழ்விற் சந்தித்து பற்பல தடைகளுக்கு எதிர்நீச்சல் போட்டு வாழ்க்கைப் போரட்டத்தில் தோல்வியினைத் தழுவி நிற்பார்.

பகுப்பு:யோகங்கள்
பர்க் மற்றும் ஹேர் கொலைகள்

**பர்க் மற்றும் ஹேர் கொலைகள்** (*Burke and Hare murders*) என்பது ஸ்காட்லாந்தில் உள்ள எடின்பரோவில் நவம்பர் 1827 முதல் அக்டோபர் 31, 1928 வரை நடைபெற்ற 17 தொடர் கொலைகளாகும். இக்கொலைகளைச் செய்தவர்கள் வில்லியம் பர்க் (William Burke) மற்றும் வில்லியம் ஹேர் (William Hare) என்போர். மருத்துவ மாணவர்கள் உடலை அறுவை (dissection) செய்து பயிலும் பொருட்டு மருத்துவர் நாக்ஸ் (Dr.Knox) என்பவருக்கு சடலங்களை விற்கவே இக்கொலைகளை இவ்விருவரும் செய்தனர். இருவரில் ஒருவர் கொலை செய்யப்படுபவரின் மூக்கைப் பொத்த (smothering) மற்றொருவர் நெஞ்சின் மீது அமரவுமாகவும் (truamtic asphyxia) இவர்கள் செய்த கொலைகளால் "பர்க்கிங்" (burking) எனும் பெயரே உருவானது.

பகுப்பு:சட்டம் சார் மருத்துவம்
பகுப்பு:பிரித்தானியக் குற்றவாளிகள்
பகுப்பு:1792 பிறப்புகள்
பகுப்பு:1829 இறப்புகள்
பகுப்பு:1859 இறப்புகள்
சென்னை மாநிலத்தில் இந்திய நாடாளுமன்றத் தேர்தல், 1957

இந்தியக் குடியரசின் இரண்டாவது **[[இந்திய நாடாளுமன்றம்|நாடாளுமன்றத் தேர்தல்]] [[சென்னை மாநிலம்|சென்னை மாநிலத்தில்]] 1957** ஆம் ஆண்டு மார்ச்சு மாதம் 1ஆம் தேதி நடைபெற்றது. இந்திய தேசிய காங்கிரசு கட்சி 31 இடங்களை வென்று முதலிடத்தில் வந்தது.

## பின்புலம்

1957 இல் சென்னை மாநிலத்தில் மொத்தம் 34 நாடாளுமன்றத் தொகுதிகள் இருந்தன. அவற்றுள் 27 தலா ஒரு உறுப்பினரையும் மீதமுள்ள 7 தலா இரண்டு உறுப்பினர்களையும் தேர்ந்த்தெடுத்தன.

## முடிவுகள்

குறிப்பு: திமுக, பார்வார்டு ப்ளாக், ராஜாஜியின் சீர்திருத்த காங்கிரசு ஆகிய கட்சிகள் இந்தியத் தேர்தல் ஆணையத்தால் அங்கீகரிக்கப்படாததால் அவைகளின் வேட்பாளர்கள் சுயேட்சைகளாகப் போட்டியிட்டனர்.

## இவற்றையும் காண்க
*1957 இந்தியப் பொதுத் தேர்தல்

## மேற்கோள்கள்
*Indian general election, 2nd Lok Sabha 

## வெளி இணைப்புகள்
* சிஎன்என்-ஐபிஎன் தேர்தல் முடிவுகள் 

பகுப்பு:1957 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
பகுப்பு:1957 நிகழ்வுகள்
பீகார் மக்களவை உறுப்பினர்கள்

தற்போது பதினாறாவது மக்களவை இயங்குகிறது.

## பதினாறாவது மக்களவை உறுப்பினர்கள்

## பதினைந்தாவது மக்களவை உறுப்பினர்கள்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் பீகார் மாநிலத்திலிருக்கும் 39 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*ஐக்கிய ஜனதா தளம் - 20
*பாரதீய ஜனதா கட்சி - 12
*இராச்டிரிய ஜனதா தளம் -4
*இந்திய தேசிய காங்கிரஸ் - 2
*சுயேச்சை - 1

## இவற்றையும் பார்க்க
* இந்திய மக்களவை

பகுப்பு:இந்திய மக்களவை
தமிழர் நாட்டுப்புறவியல்

தமிழ் மக்களின் நாட்டுப் புற வாழ்வியல் கூறுகளை ஆயும் இயலே **தமிழர் நாட்டுப்புறவியல்** ஆகும்.  இலங்கையில் இத் துறை **தமிழர் நாட்டாரியல்** என்று பெரிதும் அறியப்படுகிறது.  தமிழர் நாட்டுப்புற வழக்காற்றியல் என்றும் குறிப்பிடப்படுவதுண்டு.  தமிழரின் அன்றாட வாழ்வில் பெரும்பாலும் வாய்மொழியாக வழங்கி வந்த பாட்டுகள், கதைகள், பழமொழிகள், விடுகதைகள், நம்பிக்கைகள் ஆகியவையும், பார்த்துச் செய்தல் மூலம் பகிரப்பட்ட ஆடல்கள், கூத்து, இசை, விளையாட்டுக்கள், வழக்கங்கள், கைத்தொழில்கள், நுட்பங்கள் மற்றும் கலைகள் ஆகியவையும் தமிழர் நாட்டுப்புறவியலில் அடங்கும்.

குறிப்பாக பெரும் மரபுகள் அல்லது கதையாடல்களைத் தாண்டி வாழும் கிராமத்து மக்கள், தலித் மக்கள், விளிம்புநிலை மக்களின் வாழ்வியலை இத் துறை கவனமெடுத்து ஆய்கிறது.  இது நகரச்சூழலிலும் வெளிப்படுகின்றது. சென்னை நகரப்புறச் சேரிகளில் இருந்து தோன்றிய கானா பாடல்கள், ஈழத்தில் போராளி மகளை/மகனை இழந்த தாயின் ஒப்பாரிப் பாடல்களையும் இவ்வாறு சுட்டலாம். பல சந்தர்ப்பங்களில் நாட்டுப்புறவியல் செவ்விலக்கியங்களோடும், பெரும் மரபுகளோடும் ஒப்பிட்டு வேறுபடுத்திக் காட்டுவர்.

## நூலக நூல்கள்
* நாட்டாரியல் ஆய்வு
* ஈழத்து நாட்டார் பாடல்கள்
* அம்பலத்தாடிகளில் கந்தன் கருணை

## உசாத்துணைகள்
* அம்மன்கிளி முருகதாஸ் (தொகுத்தது). 2007. *இலங்கைத் தமிழிரிடையே வாய்மொழி இலக்கியம்*. கொழும்பு: குமரன் புத்தக இல்லம்.

## வெளி இணைப்புகள்
* நாட்டுப்புறவியல் வரையறை 
* நாட்டுப்புறவியல் மரபுகள்
* நாட்டுப்புறவியல் - பதிவுகள்

பகுப்பு:தமிழர் நாட்டுப்புறவியல்
தமிழ்நாடு சட்டமன்றத் தேர்தல், 2001

தமிழ்நாட்டின் பன்னிரெண்டாவது **சட்டமன்றத் தேர்தல் 2001** ஆம் ஆண்டு மே மாதம் நடை பெற்றது. அண்ணா திராவிட முன்னேற்றக் கழகம் வெற்றி பெற்று, ஜெ. ஜெயலலிதா இரண்டாம் முறையாக தமிழகத்தின் முதல்வரானார்.

## தொகுதிகள்
2001ஆம் ஆண்டு தமிழ் நாட்டில் மொத்தம் 234 சட்டமன்ற உறுப்பினர்கள் இருந்தனர். அவர்கள் 189  பொதுத் தொகுதிகளில் இருந்தும் 45 தனித் தொகுதிகளில் இருந்தும் (தாழ்த்தப்பட்டவருக்கும், பழங்குடியினருக்கும் ஒதுக்கப்பட்டவை) தேர்ந்தெடுக்கப்பட்டனர்.

## அரசியல் நிலவரம்
திராவிட முன்னேற்றக் கழகம், மத்தியில் ஆட்சி புரிந்த பாரதீய ஜனதா கட்சி தலைமையிலான தேசிய ஜனநாயகக் கூட்டணியில் அங்கம் வகித்தது. 2001 தேர்தலுக்கு சிறிது காலம் முன் வரை அக்கூட்டணியில் இருந்த பாட்டாளி மக்கள் கட்சியும் (பாமக), மறுமலர்ச்சி திராவிட முன்னேற்றக் கழகமும் (மதிமுக) தேர்தல் அறிவிக்கப்பட்ட பின்னர் கூட்டணியை விட்டு வெளியேறின. பாமக அண்ணா திராவிட முன்னேற்றக் கழகம் (அதிமுக) தலைமையிலான கூட்டணியில் இணைந்தது. மதிமுக தனித்துப் போட்டியிட்டது. திமுக தனது ஐந்தாண்டு ஆட்சி காலத்தில் பல திட்டங்களை செயல்படுத்தியதால் முதல்வர் கருணாநிதிக்கு மக்களிடையே  செல்வாக்கிருந்தது. ஆனால் அதைவிட திமுக-பாஜக கூட்டணிக்கு எதிர்ப்பும் மிகுந்தே காணப்பட்டது. எதிர் கட்சியான அதிமுக, முக்கிய எதிர் கட்சிகளை எல்லாம் ஒன்றிணைத்து வலுவான கூட்டணியை உருவாக்கியது.

## கூட்டணிகள்
இத்தேர்தலில் மும்முனைப் போட்டி காணப்பட்டது. திமுக தலைமையிலான தேசிய ஜனநாயகக் கூட்டணியில் பாரதீய ஜனதா கட்சி, சு. திருநாவுக்கரசரின் எம்ஜியார் அதிமுக, ராஜ கண்ணப்பனின் மக்கள் தமிழ் தேசம் , ஏ. சி சண்முகத்தின் புதிய நீதிக்கட்சி , திருமாவளவனின் விடுதலைச் சிறுத்தைகள் (ஆதி திராவிடர் ஆகியவை இடம் பெற்றிருந்தன. அதிமுக கூட்டணியில் தமிழ் மாநில காங்கிரசு, பாமக, இந்திரா காங்கிரசு, இந்திய கம்யூனிஸ்ட் (சிபிஐ),  மார்க்சிஸ்ட் கம்யூனிஸ்ட் (சிபிஎம்), எல். சந்தானத்தின் ஃபார்வார்ட் ப்ளாக் ஆகியவை இடம் பெற்றிருந்தன. வைகோவின் மதிமுக முதலில் தேசிய ஜனநாயகக் கூட்டணியில் இடம் பெற்றிருந்தது. ஆனால் தொகுதி உடன்பாடு ஏற்படாத காரணத்தால், பிரிந்து சென்று தனித்து போட்டியிட்டது.

## தேர்தல் முடிவுகள்
தேர்தல் தேதி: மே 10, 2001; மொத்தம் 59.07 % வாக்குகள் பதிவாகின.

## ஆட்சி அமைப்பு
அதிமுக தனிப்பெரும்பான்மை பெற்று அக்கட்சியின் தலைவி ஜெயலலிதா இரண்டாம் முறை முதல்வரானார். ஆனால்  அவர் மீது ஊழல் வழக்குகள் நிலுவையிலிருந்ததால் (கீழ்மட்ட நீதிமன்றங்கள் அவரைக் குற்றவாளி எனத் தீர்ப்பு வழங்கியிருந்தன) அவர் முதல்வராகப் பதவியேற்றது செல்லாது என இந்திய உச்ச நீதிமன்றம் செப்டம்பர் 2001ல் தீர்ப்பு வழங்கியது. இதனால் ஜெயலலிதா பதவி விலகி அவருக்கு பதில் வி.கே.சசிகலா பரிந்துரைப்படி ஓ. பன்னீர்செல்வம் முதல்வராகப் பொறுப்பேற்றுக் கொண்டார். நிலுவையிலிருந்த வழக்குகளில் தீர்ப்பு வெளியாகிய பின், ஜெயலலிதா ஆண்டிப்பட்டித் தொகுதியில் இடைத்தேர்தலில் போட்டியிட்டு வென்று மார்ச் 2002ல் மீண்டும் முதல்வரானார்.

## மேற்கோள்கள்

## வெளி இணைப்புகள்
2001 சட்டமன்ற தேர்தல் முடிவுகள்

பகுப்பு:2001
பகுப்பு:தமிழ்நாடு சட்டமன்றத் தேர்தல்கள்
பகுப்பு:2001 நிகழ்வுகள்
செப்டம்பர் 2010

**செப்டம்பர் 2010**, ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி புரட்டாசி மாதம் செப்டம்பர் 17, வெள்ளிக்கிழமை தொடங்கி, அக்டோபர் 17 ஞாயிற்றுக்கிழமை முடிவடையும்.

## சிறப்பு நாட்கள்
* செப்டம்பர் 1 - கிருஷ்ண ஜெயந்தி
* செப்டம்பர் 5 - செருத்துணை நாயனார் குருபூசை
* செப்டம்பர் 6 - புகழ்த்துணை நாயனார் குருபூசை
* செப்டம்பர் 6 - அதிபத்த நாயனார் குருபூசை
* செப்டம்பர் 7 - இளையான்குடி மாறர் குருபூசை
* செப்டம்பர் 9 - மறைஞான சம்பந்தர் குருபூசை 
* செப்டம்பர் 10 - ரமழான்
* செப்டம்பர் 11 - விநாயகர் சதுர்த்தி
* செப்டம்பர் 14 - குலச்சிறை நாயனார் குருபூசை
* செப்டம்பர் 16 - குங்கிலியக்கலய நாயனார் குருபூசை
* செப்டம்பர் 16 - கேதார கௌரி விரதம் ஆரம்பம்

## நிகழ்வுகள்

----

பகுப்பு:2010
தருமபுரி பேருந்து எரிப்பு

அ தி மு க பொதுச் செயலாளர் ஜெயலலிதா மீது கொடைக்கானல் பிளசண்ட் ஸ்டே ஹோட்டல் ஊழல் வழக்கில் குற்றத்தை உறுதி செய்து நீதிமன்றம் தீர்ப்பு வழங்கியதை அடுத்து அக்கட்சித் தொண்டர்கள் 2000ஆம் ஆண்டு பிப்ரவரி 2ஆம் தேதி நடத்திய ஓர் ஆர்ப்பாட்டத்தின்போது, 45 மாணவ மாணவிகள், இரண்டு ஆசிரியர்கள் சென்றுகொண்டிருந்த பேருந்து ஆர்ப்பாட்டக்காரர்களால் தீவைக்கப்பட்டது.

இச்சம்பவத்தில் கோயமுத்தூரில் உள்ள தமிழக வேளாண் பல்கலைக்கழக மாணவிகளான கோகிலவாணி, காயத்ரி, ஹேமலதா ஆகியோர் உயிரிழந்தனர்.

## உச்சநீதிமன்றம் தீர்ப்பு
முக்கியக் குற்றவாளிகளுக்கு கீழ் நீதிமன்றம் வழங்கியிருந்த மரண தண்டனைத் தீர்ப்பை 2007 ஆம் ஆண்டு சென்னை உயர்நீதிமன்றம் உறுதிசெய்திருந்தது. நீதிபதிகள் ஜி.எஸ்.சிங்வி மற்றும் பி.எஸ்.சௌஹான் அடங்கிய உச்சநீதிமன்ற பெஞ்ச் 2010ஆம் ஆண்டு உயர்நீதிமன்றத் தீர்ப்பை மேன்முறையீட்டில் உறுதி செய்திசெய்தது.

இந்த வழக்கில் வேறு இருபத்து ஐந்து பேருக்கு 2 மாதங்கள் முதல் 2 வருடங்கள் வரையிலான சிறைத் தண்டனையும் விதிக்கப்பட்டது.

## அரசியல் சாசன அமர்வு
தூக்குத்தண்டனை குற்றவாளிகள் 3 பேரும் தங்களது மனுவை 2 நீதிபதிகளைக் கொண்ட அமர்வு விசாரித்தது ஏற்புடையதல்ல என்றும், எனவே தங்களுக்கு விதிக்கப்பட்ட தூக்குத்தண்டனையை குறைக்கக்கோரி மனு தாக்கல் செய்திருந்தனர். தாக்கல் செய்த மனுவை, 5 நீதிபதிகள் கொண்ட அரசியல் சாசன அமர்வுக்கு மாற்றி உச்ச நீதிமன்றம் உத்தரவிட்டது. 

## பரவலர் ஊடகங்களில்
கல்லூரி எனும் தமிழ்த் திரைப்படத்தில் இச்சம்பவத்தை அடிப்படையாகக் கொண்ட காட்சி இடம் பெற்றது.

## மேற்கோள்கள்

பகுப்பு:2000 நிகழ்வுகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழ்நாட்டில் குற்றங்கள்
பகுப்பு:தமிழ்நாட்டில் பெண்களுக்கு எதிரான வன்முறைகள்
பகுப்பு:தமிழகத்தில் பேரிடர்கள்
ஆ. நா. சிவராமன்

right|thumb|250px|ஏ. என். சிவராமன்
**ஆம்பூர் நாணுவையர் சிவராமன்** என்ற **ஏ. என். சிவராமன்** (மார்ச் 1, 1904 - மார்ச் 1, 2001) தமிழகத்தைச் சேர்ந்த பத்திரிகையாளரும், இந்திய விடுதலைப் போராட்ட வீரரும் ஆவார். தினமணி பத்திரிகையின் ஆசிரியராக 43 ஆண்டுகள் பணியாற்றியவர்.

## வாழ்க்கைச் சுருக்கம்
சிவராமன் திருநெல்வேலி மாவட்டத்துக்காரர். நெல்லை மாவட்டம் அம்பாசமுத்திரத்துக்கு அருகில் உள்ள ஆம்பூர் இவரது சொந்த ஊர். இவர் ஆரம்பக் கல்வியை எர்ணாகுளத்தில் பயின்றார். பின்னர் தம் சொந்த ஊரான ஆம்பூரில் குடிபெயர்ந்து, உயர்கல்வியை அம்பாசமுத்திரம் தீர்த்தபதி பள்ளியில் பயின்றார். நெல்லை இந்துக் கல்லூரியில் பயின்றபோது, அப்போது மகாத்மா காந்தி சிவில் ஒத்துழையாமை இயக்கத்தில் (1921) கலந்து கொள்ள இளைஞர்களுக்கு அழைப்பு விடுத்தார். மகாத்மாவின் அழைப்பை ஏற்று விடுதலைப் போராட்டத்தில் பங்கேற்றார். அதனால் அவருக்கு பதினெட்டு மாத சிறை தண்டனை கிடைத்தது. அதன் காரணத்தால் அவருடைய கல்லூரி படிப்பு தடைப்பட்டது.

சிறைத் தண்டனைக்குப் பின் சிவராமன் முன்னணி தமிழ் பத்திரிக்கையாளரான டி. எஸ். சொக்கலிங்கத்தின் தலைமையில் 'காந்தி' பத்திரிகையில் சேர்ந்தார். சில ஆண்டுகளுக்குப் பின் ராஜாஜியின் வேதாரண்ய உப்பு சத்தியாகிரகத்தில் பங்கேற்பதற்காக பத்திரிக்கை வேலையை கைவிட்டார். மீண்டும் சிறை சென்ற சிவராமன் இருபது மாதங்களில் விடுதலையானார். விடுதலையான சிவராமன் 'காந்தி ' பத்திரிக்கையில் மறுபடியும் பணியில் சேர்ந்தார்.

## தினமணியில் ஆசிரியராக
1934 ஆம் ஆண்டு தினமணி இதழ் ஆரம்பிக்கப்பட்ட போது, சொக்கலிங்கம் ஆசிரியராகவும் ஏ.என்.சிவராமன் உதவி ஆசிரியராகவும் பணியில் சேர்ந்தார்கள். 1944 இல் சொக்கலிங்கம் தினமணியை விட்டு வெளியேறியபோது, ஏ.என்.சிவராமன் தினமணியின் ஆசிரியராக ஆனார். அதன் பின்னர் தொடர்ந்து 43 ஆண்டுகள் 1987 வரை, தினமணி பத்திரிகையின் ஆசிரியராகப் பணியாற்றினார். 

'கணக்கன்', 'ஒண்ணேகால் ஏக்கர் பேர்வழி', 'குமாஸ்தா', 'அரைகுறை வேதியன்', ‘அரைகுறை பாமரன்(அகுபா) போன்ற புனைப்பெயர்களில் கட்டுரைகள் நிறைய எழுதியிருக்கிறார்.

தீவிர காங்கிரசுக்காரர், மேலும் காமராசரின் பற்றாளராகத் திகழ்ந்தார். இருந்தபோதும், 1967 தேர்தலை ஒட்டிய காலகட்டத்தில் காங்கிரசுக்கு எதிராக சிவராமன் எழுதிய கட்டுரைகள் ஆட்சி மாற்றத்திற்கு உதவியதாக அண்ணாதுரை குறிப்பிட்டிருக்கிறார்.

மொழிகளைக் கற்பதிலும், புத்தக வாசிப்பிலும் மிகுந்த ஈடுபாடு கொண்ட சிவராமன் தனது 93ஆவது வயதில் புதுக்கல்லூரி பேராசிரியர் உதவியுடன் அராபிய மொழியையும் கற்றிருக்கிறார்.

## விருதுகள்
பத்திரிக்கையாளனாக இருப்பதற்கு விருது இடையூறாக இருந்து விடக்கூடாதென்பதற்காக நடுவண் அரசின் உயரிய விருதுகளான பத்ம ஸ்ரீ, பத்மபூஷன் ஆகியவற்றை ஏற்க மறுத்து விட்டார். ஆனால், திருக்கோவிலூரில் 'கபிலர் விருதை'யும், பத்திரிக்கைப் பணியை பாராட்டி அளிக்கப்பட்ட பி.டி.கோயங்கோ (1988) விருதையும், அண்ணா பல்கலைக்கழக வளர்தமிழ் மன்ற விருதையும் (நிறுவியவர் வா.செ.குழந்தைசாமி) ஏற்றுக் கொண்டார்.

இவர் அண்ணா பல்கலைக்கழகத்தின் அறிவியல் தமிழ் ஆக்கப் பணி விருதைப் பெற்றுள்ளார்.

## படைப்புகள்
* சுதந்திர இந்தியாவின் அரசியல் நிர்ணயம்
* ரஷ்யப்புரட்சி 17 ஆண்டு அனுபவம்
* இந்தியாவின் வறுமை பற்றி கணக்கன் ஆராய்ச்சி
* அப்பல்லோ கண்ட விண்வெளி விஞ்ஞானம்
* சுதந்திரப் போராட்ட வரலாறு

## மேற்கோள்கள்


## வெளி இணைப்புகள்
* தினமணி ஆசிரியர் ஏ.என்.சிவராமனின் கட்டுரை
*ஏ.என்.சிவராமன் பற்றி தமிழறிஞர் அமரர் அ.ச.ஞானசம்பந்தம்

பகுப்பு:தமிழகப் பத்திரிகையாளர்கள்
பகுப்பு:1904 பிறப்புகள்
பகுப்பு:2001 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:அறிவியல் தமிழ் எழுத்தாளர்கள்